BASES DA CONCESIÓN DE SUBVENCIÓNS DESTINADAS O DESENVOL-VEMENTO DE PROGRAMAS E ACTIVIDADES DE SERVIZOS SOCIAIS E IGUALDADE PARA O ANO 2016
ADMINISTRACIÓN LOCAL — Municipal — Cangas (Subvencións, 20/05/2016)

A Xunta de Goberno Local, na súa sesión de 9 de maio de 2016, acordou aprobar a convocatoria de concesión de subvencións, en réxime de concorrencia competitiva, para o desenvolvemento de programas e actividades de servizos sociais e igualdade durante o ano 2016, que se rexirá polas bases reguladoras da mesma, cuio contido se reproduce, literalmente, a continuación: A presente convocatoria ten por finalidade apoiar e promover en rexime de concorrencia competitiva a concesión de subvencións entre as entidades de carácter social sen fins de lucro que reúnan os requisitos establecidos nesta convocatoria especifica de subvencións, que desenvolvan actividades para promover o benestar social da cidadanía do Concello de Cangas a través de acción ou actividades de prevención, asistencia, incorporación social, fomento e sensibilización da participación cidadá, dentro do ámbito de intervención da Concellaría de Servizos Sociais, Igualdade e Sanidade e que se realicen durante o ano 2016.1.1. Poderán ser obxecto de subvención as actividades enmarcadas en cada una das seguintes áreas de intervención: A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real decreto 887/2006; as Bases de execución do orzamento do Concello de Cangas para o ano 2016, as restantes normas de dereito administrativo e, no seu defecto, as normas de dereito privado. A concesión das subvencións que constitúen o obxecto destas Bases Reguladoras está limitada ao crédito máximo disponible na aplicación 231/48 do orzamento municipal para o exercizo 2016, que conta cunha consignación de 9.000,00 euros. Poderán acceder a estas subvencións as asociación e colectivos legalmente constituidos que figuren inscritos no Rexistro Municipal de Asociacións do Concello de Cangas e que entre os seus obxectivos estatutarios figuren algún dos que se estipulan no artigo 1, e que cumplan os seguintes requisitos: 4.1. Ser unha entidade sen ánimo de lucro e con personalidade xurídica propia.4.2. Estar ao corrente coas obrigacións tributarias, da Axencia Estatal Tributaria, coa Facenda, coa Seguridade Social e o Concello de Cangas.4.3. Estaren inscritos no rexistro de entidades prestadoras de Servizos Sociais.4.4. Non estar incursos en ningún dos supostos de incapacidade ou incompatibilidade para a percepción de axudas ou subvencións públicas.4.5. Non poderán ser beneficiarios destas axudas as entidades que teñan pendente de xustificar as subvencións anteriormente percibidas do Concello de Cangas, e no seu caso, atoparse ao corrente do pago de obrigacións por reintegro das mesmas.5.1. Cada entidade poderá formular unha única solicitude para un proxecto determinado nos modelos normalizados, que se atoparán a disposición dos colectivos interesados.5.2. A solicitude formalizarase mediante instancia dirixida ao Sr. Alcalde-Presidente do Concello de Cangas, conforme ao anexo I das presentes Bases e presentarase no Rexistro Xeral do Concello de Cangas ou por algún dos procedementos previstos no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.5.3. A cada exemplar de solicitude deberá achegarse a documentación que a continuación se relaciona, orixinal ou copia compulsada, tendo en conta que, en caso de presentación de declaración responsable ésta unicamente cabe respecto da documentación que xa se atope en poder do Concello (por ter sido presentada en procedementos anteriores) e non sufrira variación: 5.3.0.–Solicitude (anexo I) 5.3.1.—Fotocopia cotexada do CIF. da entidade 5.3.2.—Fotocopia cotexada do NIF do representante legal da entidade 5.3.3.—Certificado de inscrición no rexistro de entidades prestadoras de servizos sociais Deporte 5.3.4.—Certificación da conta bancaria a nome da entidade peticionaria 5.3.5.—Declaración do Presidente da Entidade sobre as subvencións ou axudas solicitadas e/ou concedidas por Administracións públicas ou privadas para a realización das actividades para as que se solicita subvención (anexo II). 5.3.6.—Declaración responsable de que a entidade non está incursa nalgunha das causas determinadas no artigo 13 da Lei 38/2003, de 17 de novembro, Xeneral de Subvencións (anexo II). 5.3.7.—Certificado de estar ao corrente coas obrigas tributarias e coa Seguridade Social, tanto a Facenda estatal, como autonómica, como a do Concello de Cangas, ou declaración responsable e autorización. (anexo II). 5.3.8.-Memoria explicativa do proxecto Anexo III A documentación que se entregue en fotocopia deberá estar debidamente compulsada.6.1. As solicitudes poderán presentarse no rexistro xeral do concello de Cangas, ou por calquera dos medios sinalados no artigo 38.4 da Lei 30/1992, de réxime xurídico das administracións públicas e do procedemento administrativo común.6.2. O prazo para presentar as solicitudes ás que se refire esta convocatoria será de 20 días hábiles contados a partir do día seguinte ao da publicación da convocatoria no Diario Oficial de Galicia, con independencia de que estas bases serán publicadas no Boletín Oficial da Provincia, no Taboleiro de Anuncios e na páxina web do Concello de Cangas. Se o último día do prazo fose domingo ou festivo en Cangas, entenderase prorrogado ao primeiro día hábil seguinte. En consonancia co establecido no artigo 71 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, se a documentación achegada non reunise todos os requisitos esixidos na presente convocatoria, requirirase ao interesado para que no prazo de dez días hábiles, contados a partir da recepción da notificación, complete a documentación ou emende os erros da mesma, con advertencia de que se así non o fixese terase por desistido da súa petición, procedéndose ao seu arquivo, previa notificación da resolución, de acordo co establecido no artigo 42 da mesma Lei. O procedemento de outorgamento destas subvencións é o de concurrencia competitiva polo que a súa concesión realizarase mediante a comparación das solicitudes presentadas e dos anexos que as acompañan, coa finalidade de establecer una prelación entre elas de acordo cos criterios de valoración e adxudicar as subvencións segundo as valoracións tendo sempre coma límite a dispoñibilidade orzamentaria mencionada na base 3.8.1. Constituirase unha Comisión de Valoración coa seguinte composición — Presidencia: O Alcalde-Presidente ou persoa en quen delegue. — Vogais: — Secretaria: Actuará como Secretaria, sen voto, a secretaria xeral do Concello de Cangas ou persoa en quen delegue.8.2. A Comisión de Valoración avaliará as solicitudes presentadas tendo en conta os criterios e os baremos que figuran na base 9. Aqueles aspectos, dúbidas ou incidencias que non queden desenvolvidos de maneira explícita nestas bases, serán resoltos pola Comisión de Valoración.8.3. A Comisión de Valoración realizará o procedemento de asignación da puntuación a cada entidade solicitante segundo a documentación achegada. En función da puntuación determinarase a contía económica correspondente a cada entidade solicitante. En ningún caso se subvencionará con máis do 80% da cantidade solicitada.8.4. A Comisión de Valoración elaborará e presentará a proposta de resolución debidamente motivada e a elevará como proposta de acordo a Xunta de Goberno Local e será notificada ás Entidades.8.5. O prazo máximo de resolución será de 3 meses desde a finalización do prazo de presentación de solicitudes. Transcorridos seis meses, a partir do día seguinte do remate do prazo de presentación da solicitude sen que os interesados obteñan unha resposta expresa, entenderase desestimada a petición. O baremo de puntuación para asignar o importe da concesión é o seguinte: A. Traxectoria da entidade peticionaria, atendendo a experiencia, e o número de actividades desenvolvidas. Ata 10 puntos — Antigüedade: De 0-2 anos 1 punto De 3 -5 anos 2 puntos De 5 a 10 anos 3 puntos + de 10 anos 4 puntos — Premios e recoñecementos acadados: 0,5 puntos por cada un, ata un máximo de 2 puntos. — Nº de participantes na suas actividades no último ano. - Menos de 25 peroas 1 punto - de 26 a 50 persoa 2 puntos - de 51 a 100 persoas 3 puntos - Máis de 100 persoas 4 puntos B. Valoración do proxecto presentado: Ata 20 puntos. — Recursos humanos e materiais: ata 5 puntos. — Coordenación coa Concellaría de Servizos Sociais, Igualdade e Sanidade 2 puntos. — Coordenación e colaboración con outras entidades: 0,5 puntos pòr cada asociación ata un máximo de 2 puntos. — Participación nun programa máis amplo a nivel galego: 1 punto. — Adecuación dos obxectivos e contidos as carateristicas dos destinatarios 2 puntos. — Beneficiarios/as directos do programa: ata 4 puntos - Menos de 15 1 punto - De 16 a 35 2 puntos - de 36 a 50 3 puntos - Máis de 50 4 puntos — Duración do proxecto ata 4 puntos: - De 10 a 12 meses 4 puntos ou máis de 300 horas - de 7 a 9 meses 3 puntos ou de 151 a 300 h. - de 4 a 6 meses 2 puntos ou de 51 a 150 h. - Ata 3 meses 1 punto ou de menos de 50 horas C. Viabilidade económica do proxecto: Ata 10 puntos — Porcentaxe de subvención solicitada: ata 5 puntos - de 31 a 50 % 1 punto - do 21 ao 30% 3 puntos - menos do 20% 5 puntos Achegas de fondos propios. Ata 5 puntos - Entre o 20 e o 30% 1 punto - Entre 21 e 50 % 3 punto - Mais de 50 % 5 puntos 10.1. A aceptación da subvención por parte das entidades adxudicatarias, implica a aceptación das obrigacións derivadas da normativa sobre subvencións a entidades sen ánimo de lucro, reflectidas no artigo 2 das presentes Bases e o cumprimento das obrigacións relacionadas no art.14 da Lei 38/2003.10.2. A Comisión de Valoración poderá solicitar máis información ou verificar calquera aspecto relacionado coa solicitude presentada.10.3. As entidades beneficiarias das subvencións terán que someterse ás seguintes obrigas: a) Cumprir co obxectivo, realizar a actividade que fundamenta a concesión da subvención dacordo a memoria presentada. b) Xustificar ante o Concello de Cangas o cumprimento dos requisitos e condicións asi como o cumprimento da finalidade pola que se concedeu a subvención. c) Deberán empregar o logotipo do Concello de Cangas en todas as actividades e comunicacións que promovesen e que promovan, así como facer constar a colaboración do Concello de Cangas en todas as publicacións, carteis, documentación impresa. d) Someterse ás actuacións de comprobación e control financiero que poidan realizar os órganos de control competentes, achegando canta información lle sexa requerida no exercicio das actuacións anteriores. e) O compromiso da utilización dunha linguaxe e imaxe non sexista nos materiais de publicidade que se empreguen para a difuisión de calquera actividade ou evento, asi como a recomendación do emprego do idioma galego 11.1 Con carácter xeral, entenderase por gasto subvencionable o que indubitadamente responda á natureza da actividade subvencionada, resulte estrictamente necesario e sexa efectivamente realizado antes do 15 de novembro de 2016. Non será necesario acreditar o pagamento efectivo antes do período de xustificación. A entidade beneficiaria deberá xustificar o 100% da subvención concedida mediante a achega da seguinte documentación orixinal: a) Memoria de actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos. b) Un detalle doutros ingresos ou subvencións que financiasen a actividade subvencionada polo Concello de Cangas con indicación do importe e a súa procedencia conforme ao modelo que figura como anexo VI c) Declaración responsable do/a Presidente/a da entidade na que faga constar: que as facturas que se presentan como xustificantes aplicáronse á actividade e gastos subvencionados, que corresponden aos fins para os que foi concedida a subvención, e que, aínda que reciban ou recibisen outras axudas ou subvencións por institucións públicas ou privadas, non superan conxuntamente o 100% do custo das actividades subvencionadas conforme ao modelo que figura como anexo IV d) Unha relación clasificada das facturas xustificativas dos gastos subvencionables, na que conste: número de orde na relación, número de factura, data de emisión da factura, acredor, CIF do acredor, conceptos facturados e importe conforme ao modelo que figura como anexo V e) As facturas orixinais referenciadas na anterior relación do apartado d, polo importe mínimo da subvención, que deberán cumprir os seguintes requisitos: e.1. Os conceptos facturados deberán corresponder necesariamente a algún dos gastos subvencionables. e.2. Os gastos subvencionables, deberán producirse e realizarse dentro do prazo comprendido entre o día 1 de xaneiro de 2016 e o 30 de novembro de 2016, ambos os dous incluídos. e.3. A data de emisión das facturas deberá estar comprendida dentro do prazo que vai do día 1 de xaneiro de 2015 e o 20 de novembro de 2015, ambos incluídos. e.4. Deberán conter a identificación do emisor da factura, con expresión da denominación social, no caso de persoas xurídicas, ou nome e apelidos, no caso de persoa física, e número de identificación fiscal ou DNI. e.5. Se a factura é estándar e carece de anagrama da casa, deberá conter o selo e a firma do provedor. e.6. Deberán expresar a desagregación de base impoñible, IVE e total. e.7. O Concello de Cangas marcará as facturas orixinais cunha estampilla, indicando que foi aplicada a unha subvención concedida polo Concello de Cangas, e serán devoltas a petición da entidade beneficiaria. e.8. Nos pagos realizados a profesionais por servizos prestados deberá constar na factura a retención realizada en concepto de IRPF, retención que debe ser ingresada na Facenda Pública e presentada xunto coa xustificación. f) No seu caso, a carta de pago de reintegro no suposto de remanentes non aplicados, así como dos intereses derivados dos mesmos. g) No seu caso, Declaración responsable do Presidente da entidade beneficiaria, facendo constar que dita Entidade non presenta declaracións de IVE, polo que os correspondentes importes pagos do IVE polos gastos subvencionables aos que se refire a xustificación da subvención, non son recuperables nin compensables pola Entidade, conforme ao modelo que figura como Anexo.11.2. A presentación da xustificación realizarase no Rexistro xeral de entrada de documentos do Concello de Cangas, no prazo comprendido que vai desde o día seguinte á notificación da Resolución de concesión da subvención até o día 1 de decembro de 2016 incluído. En todo caso, resultará de aplicación o disposto nas bases de execución do orzamento do Concello. O incumprimento da obrigación de xustificación da subvención levará aparellado o reintegro das cantidades abonadas e a esixencia do interese de demora nos termos establecidos no artigo 13. No entanto, poderase ampliar o prazo desta xustificación nas condicións e procedemento regulados no art.70 do Real Decreto 887/2006, de 21 de xullo, polo que se aproba o Regulamento da Lei Xeral de Subvencións. O pago da subvención realizarase previa xustificación, polo beneficiario, da realización da actividade que constitúe o obxecto das presentes bases e que determina a súa concesión, mediante ingreso na conta sinalada pola entidade. Non obstante, poderá establecerse o pago anticipado do 50% da subvención, é dicir, a entrega de fondos con carácter previo á xustificación, o cal haberá de especificarse no acordo de concesión da subvención. Procederá o reintegro parcial ou total das cantidades percibidas e a esixencia do correspondente xuro de demora dende o momento do pagamento da subvención ata que se acorde a procedencia do reintegro de acordó co establecido nos artigos 32 e seguintes da Lei 9/2007 de 13 de xuño de subvencións de Galicia. O réxime de infraccións e sancións en materia de subvencións será o regulado nos preceptos da Lei 9/2007 do 13 de xuño, de subvencións de Galicia. Así mesmo, quedarán sometidas ao disposto no Título IX da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común. Cangas, 10 de maio de 2016.—O Alcalde, Xosé Manuel Pazos Varela.